kardosdrur/scandi-wiki huggingface dataset:
Kantine

En kantine (fra italiensk: cantina = vinkælder) er et spisested med selvbetjening og sædvanligvis beregnet for en begrænset kreds af brugere. 

Kantiner findes på virksomheder, skoler, uddannelsessteder og institutioner. 

På mange skoler og institutioner er kantinerne bygget af elever og brugere selv.

Kantiner har mange steder erstattet de tidligere privatdrevne marketenderier.
Nafta

Nafta (også kaldet råbenzin) er et mellemprodukt, der opstår ved olieraffinering. Nafta er den vigtigste bestanddel i fremstilling af plast. Det bliver også brugt til at fremstille autobenzin.

Oliens fordeling.

[[[Olie]] 100%]
bliver fordelt til: [Diesel og fyrings olie 70%] [Nafta 20%] [diverse 10%]

Naftas fordeling.

Nafta
bliver fordelt til: [Autobenzin 60%] [Råvare til industri 40%]

Kulbrinter
Fossile brændstoffer og brændsler
Litteraturårbogen Andersen

Litteraturårbogen Andersen er en dansk litterær årbog, der anmelder og analyserer de mest betydningsfulde og aktuelle forfatterskaber og litterære værker.

Årbogen er udkommet siden 2000 og bringer analyser, essays, anmeldelser m.m. af litteraturkritikere, forskere og skribenter. Det er årbogens formål at skabe et forum for debat og og tænkningen over litteraturens verden.

Udgiver og redaktør er Finn Barlby.

Tidsskrifter om litteratur
Nafta (flertydig)

Nafta eller NAFTA kan henvise til flere artikler, herunder:

 Nafta – et mellemprodukt i olieraffinering
 North American Free Trade Agreement – handelsaftale med akronymet NAFTA
 Nafta (Tunesien) – en by i Tunesien

Se også 
 Naftalin – et mølmiddel
 Naftali – den syvende af patriarken Jakobs tolv sønner
Davenport (Iowa)

Davenport er en amerikansk by og administrativt centrum for det amerikanske county Scott County, i staten Iowa. I 2007 havde byen et indbyggertal på . Byen er grundlagt i 1836 og ligger langs Mississippifloden.

Ekstern henvisning 
 City of Davenport 

Byer i Iowa
M.C. Restorff

Martin Christian Restorff (26. juni 1816 i København – 24. juli 1897 i Torshavn) var en danskfødt bager, konditor og købmand på Færøerne. Han var konditor i fødebyen København, før han drog til Færørene i 1848 for at arbejde som bager for den Kongelige Danske Monopolhandel. På Færøerne etablerede han et bageri og konditori i Tórshavn.

Købmand og brygger 
Restorff var tilhænger af frihandel, og da monopolhandelen blev ophævet på Færørene i 1856, oprettede han en forretning som afløsning for denne. I de næste 50 årene blev dette Færøernes vigtigste handelshus, der drev alsidig import og eksportvirksomhed. Forretningen fik efterhånden 30–40 filialer ude i ørigets bygder.
Alkoholforbuddet på Færøerne blev også ophævet i 1856, og M.C. Restorff etablerede derefter bryggeriet Restorffs Bryggjarí, som gik i arv i hans efterslægt frem til 2007.

Omdømme og hæder 
Blandt befolkningen i Tórshavn var M.C. Restorff kendt som Gamli Restorff, og blev en folkekær skikkelse blandt byens arbejderklasse, som Restorff drev et suppekøkken for. På Restorffs 80-årsdag i 1896 blev han hædret af Tórshavn bystyre, der udnævnte ham til æresborger.

Slægt 
M.C. Restorff var far til købmand Andreas William Restorff, farfar til bager Frants Restorff og oldefar til forfatteren William Heinesen.
Han var af tysk afstamning, men havde tilknytning til Færøerne via præsten Venceslaus Ulricus Hammershaimb, der skabte det færøske skriftsprog. .

Ekstern henvisning

Kilde 
Nielsen, Carl Frederik (1876):Stamtavle over Familien Hammershaimb eller Wenceslaus Franciscus de Hammershaimbs Descendenter. København 1876.

Erhvervsfolk fra Færøerne
Bagere fra Danmark
Bryggere fra Danmark
Personer fra København
Personer fra Thorshavn
Danskere i 1800-tallet
Konditorer fra Danmark
Sioux City

Sioux City (Udtales Su Siti) er en amerikansk by og administrativt centrum i det amerikanske county Woodbury County, i staten Iowa. I 2006 havde byen et indbyggertal på . Byen er grundlagt i 1854 og ligger i den Nordvestlige del af Iowa ved Missouri-floden.

Eksterne henvisninger 

 City of Sioux City

Byer i Iowa
Stephen Bowen

Stephen Gerard Bowen (født 13. februar 1964) er en NASA-astronaut, han har fløjet to rumfærge-flyvninger som missionsspecialist på rumfærge-missionerne STS-126, STS-132 og STS-133. 

Han er den eneste astronaut i rumfærge-programmet der har fløjet med to på hinanden efterfølgende rumfærgemissioner. Bowens deltagelse i STS-133 var ikke heller ikke planlagt, han kom med fordi Timothy Kopra, astronauten der skulle have været med, kom til skade og måtte afstå fra deltagelse. Bowen har fuldført tre rumvandringer.

Eksterne henvisninger 
 NASA Biografi Stephen Bowen  

Astronauter fra USA
Waterloo (Iowa)

Waterloo er en amerikansk by og administrativt centrum for det amerikanske county Black Hawk County i staten Iowa. Byen er beliggende i den nordøstlige del af Iowa, hvor den danner tvilligeby med universitetsbyen Cedar Falls. I 2006 havde byen et indbyggertal på . 

Den første bosættelse af nybyggere skete i 1845. Bosættelsen fik status som by i 1868.

Ekstern henvisning 

 Official City Website

Byer i Iowa
Robert Kimbrough

Robert Shane Kimbrough (født 4. juni 1967 i Texas) er en NASA-astronaut, han har fløjet en rumfærge-flyvning som missionsspecialist på rumfærge-missionen STS-126. Kimbrough har fuldført to rumvandringer.

Eksterne henvisninger 
 NASA Biografi Robert Kimbrough 

Astronauter fra USA
West Des Moines

West Des Moines er en amerikansk by beliggende i Polk County, Dallas County og Warren County, i delstaten Iowa. I 2005 havde byen et indbyggertal på . Byen er optaget i delstaten Iowa i 1893 og ligger i den centrale del af Iowa, hvor den er en del af et sammenhængende byområde med bl.a. Des Moines.

Ekstern henvisning 
 Official City Website 

Byer i Iowa
Sandra Magnus

Sandra Hall Magnus (født 30. oktober 1964 i Illinois) er en NASA-astronaut og har fløjet tre rumfærge-missioner. 

I 2002 var Magnus missionsspecialist på rumfærge-missionen STS-112 til Den Internationale Rumstation.

Sandra Magnus var besætningsmedlem på Den Internationale Rumstation, ISS Ekspedition 18 og har afløst Gregory Chamitoff ISS Ekspedition 17. Magnus ankom til rumstationen med rumfærgen Endeavour (STS-126) i november 2008 og vendte tilbage med rumfærgen Discovery (STS-119) i marts 2009.

Eksterne henvisninger 

 NASA Biografi Sandra Magnus 

Astronauter fra USA
Fykobilin

Fykobiliner (af græsk: φύκος (phykos) = "alge" + latin: bilis = "galde") er lysopfangende molekyler, som findes i cyanobakterier og i kloroplasterne hos rødalger, glaucofytter og visse cryptomonader (men ikke i grønalger og højere planter). De er enstående blandt fotosyntesefarvestofferne, fordi de er bundet til nogle vandopløselige proteiner, der kaldes fykobiliproteiner. Fycobiliproteinerne giver lysenergien videre til klorofyl, hvorfra den indgår i fotosyntesen.

Fykobiliner er særligt effektive ved opfangningen af rødt, orange, gult og grønt lys, dvs. bølgelængder, som klorofyl A har svært ved at opfange. Det er især organismer, der lever på lavt vand, som indeholder fykobiliner, der kan opfange det gul/røde lys, mens de, der lever på dybere vand, ofte indeholder mere af den type fykobiliner, der kan opfange grønt lys, som der er forholdsvis mere af dernede.

Fykobilinerne fluorescerer ved bestemte bølgelængder, og derfor bruges de ofte som kemiske markører, f.eks. når man binder fykobilinproteiner til antistoffer i en teknik, der kaldes immunofluorescens.

Typer 
Der er fire typer af fykobiliner:
 Fykoerytrobilin, som er rød
 Fykourobilin, som er orange
 Fykoviolobilin (eller fykobiliviolin), der findes i fykoerytrocyanin
 Fykocyanobilin (eller fykobiliverdin), der er blå

De kan findes i forskellige kombinationer, hæftet til fykobiliproteiner, sådan at de giver organismen bestemte, spektroskopiske egenskaber.

Strukturel lighed med andre molekyler 
Kemisk set består fykobilinerne af en åben kæde med fire pyrrolringe (tetrapyrrol), og de svarer strukturmæssigt til galdefarvestoffet bilirubin, hvad der forklarer navnet. (Bilirubins opbygning påvirkes også af lys, noget man udnytter i lysterapi overfor nyfødte med gulsot.)

Fykobiliner er også tæt beslægtede med det lysbærende stof i plantefarvestoffet fytokrom, der ligeledes består af en åben kæde med fire pyrrolringe.

Klorofylfarvestofferne er også sammensat af fire pyrroler, men dér er de ordnet i en ring, som rummer et metalatom i sit centrum.

Litteratur 
 P. o'Carra, R.F. Murphy og S.D. Killilea: The native forms of the phycobilin chromophores of algal biliproteins. A clarification i Biochem J. 1. maj 1980, 187(2), s. 303-9

Fotosyntese
Cyanobakterier
Rødalger
Ames (Iowa)

Ames er en amerikansk by i amtet Story County, i delstaten Iowa. I 2006 havde byen et indbyggertal på . Byen er indlemmet i delstaten Iowa i 1864 og ligger i den centrale del af Iowa, hvor den er hjemsted for Iowa State University.

Ekstern henvisning 
 City of Ames

Byer i Iowa
Austrått Fort

Austrått Fort ligger i Ørland kommune i Norge ved indsejlingen til Trondhjem og opført under
2. verdenskrig af tyskerne.

Fortet blev bestykket med 3 stk. kanoner på 28,3 cm , hvoraf de 2 kom fra slagskibet Gneisenau, der blev sænket i havnen i Kiel.

Kanonerne havde en rækkevidde på 38 km.

Fortet er nu museum.

Ekstern henvisninger 
 Austrått Fort 
 Marine Küstenbatteri Oerlandet

Fæstningsanlæg i Norge
Trondenes Fort

Trondenes Fort ligger på halvøen Trondenes i Vågsfjorden nord for Harstad, Norge. 

Fortet blev anlagt af tyskerne under 2. Verdenskrig i 1943, som en del af atlanterhavsvolden og blev bestykket med fire af verdens største landbaserede kanoner – 40,6 cm i kaliber. Kanonbatteriet, som fik navnet Batterie Theo, skulle sammen med det tilsvarende batteri med navnet Dietl ved adgangen til Vestfjorden, beskytte indsejlingerne til Narvik og dermed sikre den tyske import af jernmalm fra Kiruna i Sverige.

Kanonerne er blevet kaldt Adolf kanoner. Kanonløbets længde er 20,3 meter, en standard granat vejede 1.030 kg og gav en skudlængde på 43 kilometer, medens en lettere granat på 600 kg kunne nå et mål med en afstand på 56 kilometer. 
Kanonrøret vejer 158.864 kilo og har en levetid på 250 – 300 skud.

Der blev i alt fremstillet 11 kanonrør med kaliberet 40,6 cm. Rørene var oprindelig tænkt brugt på slagskibe, som man imidlertid opgav at bygge. Hitler bestemte, at 8 rør skulle bruges til de to batterier i Norge medens de sidste 3 rør skulle indgå i et kanonbatteri i Polen (Batterie Schleswig-Holstein). Under transporten til Norge gik et af rørene tabt. Derfor fik Batterie Dietl på Engeløya i Steigen kommune kun tre kanoner. De 3 kanoner i Polen blev senere flyttet til et batteri på atlanterhavskysten i Frankrig (Batterie Lindemann). 

De to batterier i Norge kom aldrig i aktion. De overgik efter 2. Verdenskrig til det norske forsvar og blev taget ud af aktiv tjeneste i 1964. De fire kanoner ved Trondenesfortet er stadig placeret på fortet medens kanonerne på Engeløya er skrottet. En af kanonstillingerne i Trondenes med kanonen kaldet Barbara, bruges i museumssammenhæng. Da Trondenesfortet stadig er operativt som base for det norske kystjægerkommando, er der ikke fri adgang til kanonstillingen, men guidede ture kan bestilles via turistbureauet i Harstad.

Eksterne henvisninger 

 Trondenes Fort
 Dansk side om Trondenes Fort

Fæstningsanlæg i Norge
Troms og Finnmark
Harstad
Council Bluffs

Council Bluffs er en amerikansk by og administrativt centrum for det amerikanske county Pottawattamie County i delstaten Iowa. I 2000 havde byen et indbyggertal på . Byen er navngivet i 1804, inspireret af et rådsmøde mellem områdets indianere og Lewis og Clark-ekspeditionen. Den ligger i den vestlige del af Iowa langs Missouri-floden nær Omaha, Nebraska.

Referencer

Ekstern henvisning 

 The City of Council Bluffs

Byer i Iowa
Skåne-linjen

Skåne-linjen, også benævnt Per Albin-linjen, opkaldt efter Sveriges daværende statsminister, Per Albin Hansson, er opført under anden verdenskrig fra 1939 til 1942, er en svensk forsvarslinje, som er 500 kilometer lang og går langs den sydsvenske kyst fra Halland over Skåne til Blekinge, fra Laholmbugten til Kalmarsund.

Den svenske forsvarsstab påbegyndte i 1938 forstudier for anlæg af forsvarslinjen.

Linjen er opført som beskyttelse mod en eventuel invasion fra nazityskland og består af to forsvarslinjer:
 Første forsvarslinje: Maskingevær-bunkers i beton langs kysten.
 Anden forsvarslinje: Militærstyrker blev placeret ca. 300 meter længere inde i landet beskyttet af pigtråd og beton-bunkers.
 Der var flere steder opstillet attrapper af Bofors kanoner, som var fremstillet af telefonpæle.

Efter anden verdenskrig blev de fleste bunkers taget ud af drift, men blev fastholdt som reserve i forbindelse med den kolde krig og under denne periode udbygget og moderniseret.

Siden 1990'erne har myndighederne påbegyndt et afviklingsprogram af de gamle stillinger.

Litteratur 
 Leif Högberg, Skåne-linjen (Per Albin-linjen), 2000, .

Ekstern henvisning 
 Skåne-linjen 
 Skånelinjen Google maps

Sveriges historie
Bodil Jönsson

Bodil Jönsson (født 1942 i Helsingborg) er en svensk fysiker og forfatter. Hun er professor ved afdelingen for rehabiliteringsteknik ved Lunds Universitet, Certec, siden 1999, og hun var med til at tage initiativ til afdelingens etablering i 1987.

Jönsson uddannet fil.mag. i fysik ved Lunds Tekniske Højskole (LTH) i 1963, og tog senere en pædagogisk eksamen som supplement. Hun har siden været ansat ved LTH, Göteborgs Universitet og Lunds Universitet.

Ved siden af sit forsknings- og undervisningsarbejde har Bodil Jönsson været optaget af formidling af videnskabelig viden til den brede offentlighed. I den forbindelse har hun været med i en tv-serie, Fråga Lund, som ekspert i fysik samt holdt en række foredrag i radioen. Men først og fremmest blev hun kendt, også ud over landets grænser, for sine bøger, hvoraf især den første, Ti tanker om tid (1999), blev en stor salgssucces. Den blev fulgt op af flere bøger i samme genre som Tankekraft og I Tide og Utide. Disse bøger kan opfattes som en art selvhjælpsbøger, hvor Jönsson med udgangspunkt i mange videnskaber giver gode råd til blandt andet at få bedre tid.

Bibliografi 
Årstallene angiver udgivelsesår i Sverige og evt. Danmark.
 Ti tanker om tid (1999/2000)
 Den obändiga söklusten (2000)
 Tankekraft (2001/2001)
 I Tide og Utide (2002/2002)
 På tal om fysik (2003)
 Vunnet och försvunnet (2004)
 Guld (2006/2007)
 Tio tankar om mat (2007)

Eksterne henvisninger 
 Hjemmeside fra Certec  

Fysikere fra Sverige
Faglitterære forfattere fra Sverige
Personer fra Helsingborg
Svensksprogede forfattere fra Sverige
Seukendorf

Seukendorf er en kommune i Landkreis Fürth i Regierungsbezirk Mittelfranken i den tyske delstat Bayern.

Geografi 
Seukendorf er en del af Verwaltungsgemeinschaft Veitsbronn.

Nabokommuner 
Nabokommuner er (med uret fra nord):
 Veitsbronn
 Fürth
 Cadolzburg

Inddeling 
I kommunen ligger landsbyerne Seukendorf, Hiltmannsdorf, Taubenhof, Kohlersmühle und Erzleitenmühle.

Forslag om at blive en del af Fürth 
I 1972 fremsatte et borgerinitiativ forslag om at kommunen skulle blive en del af Fürth. Trods et overvældende flertal ved en afstemning, blev det ikke til noget, da Landkreis Fürth i forvejen er en af de mindste i Bayern, og man ville ikke beskæreden yderligere.
Øvre Senegal og Niger

Øvre Senegal og Niger (fransk: Haut Sénégal et Niger) var en koloni i Fransk Vestafrika som blev dannet i 1904 af Senegambia og Niger.  Niger blev et separat militærdistrikt i 1911 og en separat koloni i 1922. Øvre Volta blev fradelt i 1919, og de sidste områder blev omorganiseret som Fransk Sudan i 1920. Hovedstaden var Bamako.

Forhenværende afrikanske lande
Forhenværende franske kolonier
Etableret i 1904
Ophørt i 1922
Frank Hammershøj

Frank Hammershøj f. Hammershøj Nielsen (27. november 1940 i Assens - 6. juli 2013 i Bogense) var en dansk kunstmaler og billedkunstner.

Hammershøj blev uddannet fra Det Fynske Kunstakademi i 1957, havde sin debutudstilling i 1960 og modtog i 1965 I.W. Larsens Legat. Hans værker var en del af den faste udstilling på Fyns Kunstmuseum, Vejle Kunstmuseum og Fuglsang Kunstmuseum. Frank Hammmershøj har desuden udsmykket flere bygninger, bl.a. Vollsmose Kirke, Fynsværket, 4. Maj Kollegiet i Odense, Aarup Skole, Bogense Skole.

I april, påsken 2011, blev altertavlen i Guldbjerg Kirke indviet; det er et maleri af Frank Hammershøj, der i lyse farver udgør en smuk altertavle i kirken.

Frank Hammershøj var desuden repræsenteret ved Det Kongelige Teater, den danske ambassade i Cairo, Egypten og ved det danske kongehus. Dronning Margrethe besøgte Frank Hammershøj i Bogense i 2002, hvor hun fik et billede af Bogense by, malet af Frank Hammershøj, med titlen "Hr Oluf". 

Fra 1988 til 1995 var han medlem af kunstnergruppen Kontrast og var siden 1997 været medlem af Kunstnersamfundet.

Eksterne kilder 
 
 

Malere fra Danmark
Personer fra Assens
Danskere i 1900-tallet
Danskere i 2000-tallet
Bakterierhodopsin

Bakterierhodopsin er et protein, der findes hos arker og først og fremmest hos halobakterier. Stoffet virker som en protonpumpe, dvs. at det opfanger lysenergi og bruger den til at flytte protoner gennem en membran og ud af cellen. Den protongradient, der opstår på den måde, omsættes i næste omgang til kemisk energi. 

Bakterierhodopsin er indbygget i membranen, og det findes mest i nogle todimensionelle krystalfelter, der kaldes ”purpurmembran”, og som kan dække næsten op til 50 % af arkens celleoverflade. Et gentaget element i det sekskantede netværk består af tre identiske proteinkæder, der hver især er roteret ca. 120 grader i forhold til de andre. Hver af disse kæder har syv membrangennemskærende alfaspiraler, og de indeholder ét molekyle af stoffet retinal, som er begravet dybt i strukturen.

Det er retinalmolekylet, der ændrer sin struktur, når det opfanger en foton, og det udløser en strukturændring i det omgivende protein, samtidig med at det igangsætter protonpumpen.

Bakterierhodopsin-molekylet er purpurrødt, og det er mest effektivt ved bestråling med grønt lys (bølgelængder på 500-650 nm med maksimal ydelse ved 568 nm).

Den tredimensionelle tertiære struktur hos bakterierhodopsin ligner den tertiære struktur hos hvirveldyrenes rhodopsiner, som er de pigmenter, der opfanger lyset i nethinden. Rhodopsiner indeholder også retinal, men funktionerne hos rhodopsin og bakterierhodopsin er forskellige, og der er kun en ringe grad af homologi mellem deres aminosyresekvenser. Både rhodopsin og bakterierhodopsin tilhører 7TM receptorgruppen af proteiner, men rhodopsin er en G-protein koblet receptor, hvad bakterierhodopsin ikke er. Ved den første anvendelse af elektronkrystallografi til afsløring af proteinstruktur på atomart plan klarlagde man strukturen hos bakterierhodopsin i 1990. 

Mange molekyler har delvis homologi med bakterierhodopsin, heriblandt den lysdrevne kloridpumpe, halorhodopsin, og nogle kanalstoffer, der er direkte lysaktiverede, som f.eks. kanalrhodopsin.

Alle andre fotosyntesesystemer hos bakterier, alger og planter bruger klorofylfarvestoffer eller bakterieklorofyller i stedet for bakterierhodopsin. Disse stoffer skaber også en protongradient, men på en ganske anden og mere indirekte måde, der benytter en elektronoverførselskæde, der består af adskilligt andre proteiner. Desuden får klorofyllerne hjælp ved opfangningen af lyset fra andre pigmenter, som kaldes "antenner". De findes ikke i systemer med bakterierhodopsin. Endelig er den klorofylbaserede fotosyntese koblet til kulstofbinding (indføjning af kuldioxid i store, organiske molekyler). Dette gælder ikke for de bakterierhodopsin-baserede systemer. Derfor er det sandsynligt, at fotosyntese opstod uafhængigt mindst to gange: én gang hos bakterierne og én hos arkerne.

Se også 
 Ionpumpe
 Membranprotein
 Protein-coated skive – et teoretisk datalager med en kapacitet på 50 terabytes.

Eksterne links og henvisninger 

 Early Earth Was Purple, Study Suggests. Livescience

Fotosyntese
Bakterier
Proteiner
Metabolit

I biokemien defineres en metabolit som et intermediat eller et slutprodukt i en organismes stofskifte.

Der skelnes mellem primære metabolitter og sekundære metabolitter. Naturstoffer anvendes ofte som en betegnelse for metabolitter, specielt de sekundære metabolitter.

Sekundære metabolitter kan også være nedbrydningsprodukter, fx fra bakteriers leveprocesser.

Et eksempel på dette er heterofermentative lactatbakterier som danner en række sekundære metaboliter, for eksempel forskellige organiske syrer, alkoholer og kuldioxid, som bliver dannet udover mælkesyre.

Referencer 

Biokemi
Natal (Brasilien)

Natal er en brasiliansk by, der er hovedstad i delstaten Rio Grande do Norte i regionen
Nordeste i det nordøstlige hjørne af landet. Byen ligger ved udmundingen af Potengi floden.

Omkring 20 km sydøst for byen ligger en raketaffyringsrampe, hvorfra der 1965-2007 er affyret 233 raketter.

Historie 
Områdets historie begyndte i 1535, da Aires da Cunha gik i land. Han ledede en flåde sendt af kongen af Portugal. På grund af kraftig modstand fra indianerstammer og franske pirater måtte han trække sig tilbage.

Næste forsøg fandt sted 25. december 1597: flåden var nu ledet af admiral Antonio da Costa Valente.
Denne gang lykkedes invasionen og 6.januar 1598 begyndtes opførelsen af et fort på et nærliggende koralrev. Fortet er opkaldt
efter dagen for dets grundlæggelse, Hellig tre kongers dag.

Omkring fortet voksese en landsby, som ifølge nogle historikere tog navn efter fortet og blev kaldt "kongernes by", et navn
der stadig bruges om Natal. Selve Natal er grundlagt 25. december 1599 og har navn efter dagen (Natal betyder jul på portugisisk).

Den 12. december 1633 blev fortet indtaget af hollænderne, som blev der til januar 1654, da
portugiserne generobrede området med hjælp fra lokale indianere.

Da området i høj grad består af sandede jorder, blev det ikke udviklet i samme grad som andre dele af Brasilien. Det var først under 2. verdenskrig, at området så en decideret udvikling, da amerikanerne anlagde en lufthavn i byen. Og byens indbyggertal
blev fordoblet fra 40.000 indbyggere før krigen til 80.000.

I dag er Natal en driftig turistby, der tiltrækker turister fra hele verden.

Demografi

Uddannelse 

I Natal er der 328 forskoler, 226 grundskoler og 101 mellemskoler.

Desuden er der to offentlige universiteter: Det føderale: Universidade Federal do Rio Grande do Norte og det regionale Universidade Estadual do Rio Grande do Norte.

Eksterne Links 
http://www.natal-brazil.com/basics/history.html

Kildehenvisninger 

Byer i Brasilien
Stein (Mittelfranken)

Stein er en by i Landkreis Fürth i Regierungsbezirk Mittelfranken i den tyske delstat Bayern. Den ligger op til bygrænsen til Nürnberg og floden Rednitz løber gennem byen. Byen er stærkt belastet af gennemgående trafik af Bundesstraße 14 mellem Nürnberg og Ansbach.

Geografi 
Nabokommuner er (med uret fra nord): Nürnberg, Rohr, Roßtal, Zirndorf, Oberasbach

Bydele og landsbyer 
 Stein mit Deutenbach
 Unterweihersbuch
 Oberweihersbuch
 Bertelsdorf
 Eckershof
 Gutzberg
 Loch
 Unterbüchlein
 Oberbüchlein
 Sichersdorf
Tuchenbach

Tuchenbach er en kommune i Landkreis Fürth i Regierungsbezirk Mittelfranken i den tyske delstat Bayern. Den er en del af Verwaltungsgemeinschaft Obermichelbach-Tuchenbach.

Geografi 
Kommunen ligger omkring 15 kilometer vest for byen Fürth.

Nabokommuner 
Nabokommuner er Obermichelbach, Veitsbronn, Puschendorf og byen Herzogenaurach.
Veitsbronn

Veitsbronn er en kommune i Landkreis Fürth i Regierungsbezirk Mittelfranken i den tyske delstat Bayern. Den er administrationsby i Verwaltungsgemeinschaft Veitsbronn.

Geografi 

Veitsbronn ligger ved floden Zenn.

Nabokommuner 
Nabokommuner er (med uret fra nord):
 Obermichelbach
 Fürth
 Seukendorf
 Cadolzburg
 Langenzenn
 Puschendorf
 Tuchenbach

Inddeling 
Udover hovedbyen Veitsbronn består kommunen af følgende landsbyer og bebyggelser:
 Bernbach
 Kagenhof
 Kreppendorf
 Raindorf
 Retzelfembach
 Siegelsdorf

Weblinks